Efter at have været sygemeldt siden starten af februar, er Mikkel Hansen nu med, når Aalborg Håndbold fra på torsdag indleder træningsforberedelserne til den kommende sæson. Det bekræfter den nordjyske klubs direktør, Jan Larsen, overfor Ekstra Bladet. - Mikkel starter op med resten af truppen på torsdag, og vi har heldigvis en god og lang opstart, hvor vi kan indlede det hele stille og roligt, siger Jan Larsen til mediet. Mikkel Hansen blev i februar sygemeldt med symptomer på stress, og har ikke spillet turneringskampe siden. - Vi har haft en god dialog med Mikkel gennem hele forløbet. Nu kigger vi fremad. Vi gælder os over, at han er klar til at deltage på lige fod med de andre, siger Jan Larsen til Ekstra Bladet. Han vil dog ikke vil sætte dato på, hvornår Mikkel Hansen igen spiller en håndboldkamp.

Opsummering:
Mikkel Hansen er klar til at indgå i Aalborg Håndbolds træningsforberedelser efter stress-sygemelding.